MESTSKÁ ČASŤ BRATISLAVA-NOVÉ  MESTO
-----------------------------------------------------------------

Materiál na rokovanie
Miestnej  rady
11.2.2014

NÁVRH

Všeobecne záväzného nariadenia
 mestskej časti Bratislava-Nové Mesto

o vyhradení miest na verejných priestranstvách, ktoré môžu byť použité na vylepovanie volebných plagátov a iných nosičov informácií v mestskej časti Bratislava-Nové Mesto 
vo voľbách do Európskeho parlamentu v roku 2014

------------------------------------------------------------------------------------

Predkladá :						Materiál obsahuje :
--------------------------					--------------------------
Ing. Ľudovít Kollárik					1. Návrh uznesenia
Prednosta						2. Dôvodovú správu
							3. Návrh VZN

Spracovateľ:						
---------------------
Júlia Červenková					
ved. odd. organizačného				
a evidencie obyvateľov                                               

Na rokovanie prizvať :				Stanovisko právnej skupiny :
---------------------------					-----------------------------------
      -							- súhlasné

Január 2014

NÁVRH  UZNESENIA

Miestne zastupiteľstvo

s c h v á ľ u j e

Všeobecne záväzné nariadenie mestskej časti Bratislava-Nové Mesto o vyhradení miest na verejných priestranstvách, ktoré môžu byť použité na vylepovanie volebných plagátov a iných nosičov informácií v mestskej časti Bratislava-Nové Mesto vo voľbách do Európskeho parlamentu v roku 2014

	
- bez pripomienok

- s pripomienkami

Dôvodová správa

Rozhodnutím predsedu Národnej rady Slovenskej republiky zo dňa 19.12.2013 číslo 431/2013 zverejneným v Zbierke zákonov č. 101/2013 o vyhlásení volieb do Európskeho parlamentu sa dňa 24. mája 2014 uskutočnia voľby do Európskeho parlamentu.

Návrh všeobecne záväzného nariadenia predkladáme v súlade s § 19 ods. 7 zákona č. 331/2003 Z.z. o voľbách do Európskeho parlamentu v znení neskorších predpisov :

§ 19 ods. 7 :

„(7) Umiestňovať volebné plagáty a iné nosiče informácií na verejných priestranstvách možno začať 21 dní predo dňom volieb len na tých miestach, ktoré vyhradila obec svojim všeobecne záväzným nariadením. Vyhradená plocha musí zodpovedať zásadám rovnosti kandidujúcich politických strán alebo koalícií.“

Návrh VZN bol zverejný v súlade so zákonom

Materiál bol prerokovaný vo všetkých odborných komisiách miestneho zastupiteľstva v miestne rade.a v právnej skupine bez výhrad. 

MESTSKÁ ČASŤ BRATISLAVA-NOVÉ MESTO
(Návrh)

Všeobecne záväzné nariadenie
 mestskej časti Bratislava-Nové Mesto

č. 1/2014

zo dňa 11. 2 2014

o vyhradení miest na verejných priestranstvách, ktoré môžu byť použité na vylepovanie volebných plagátov a iných nosičov informácií v mestskej časti Bratislava-Nové Mesto 
vo voľbách do Európskeho parlamentu v roku 2014

Miestne zastupiteľstvo mestskej časti Bratislava-Nové Mesto podľa ust. § 15 ods. 2 zákona SNR č. 377/1990 Zb. o hlavnom meste SR Bratislave v znení neskorších predpisov a § 19 ods. 7 zákona NR SR č. 331/2003 Z.z. o voľbách do Európskeho parlamentu v znení neskorších predpisov sa uznieslo na tomto všeobecne záväznom nariadení :
§ 1
Úvodné ustanovenia
(1) Všeobecne záväzné nariadenie (ďalej len "nariadenie") mestskej časti Bratislava-Nové Mesto (ďalej len "MČ") :
a) vyhradzuje miesta na verejných priestranstvách na vylepovanie volebných plagátov a iných nosičov informácií, ktoré môžu byť použité v MČ v čase volebnej kampane volieb do Európskeho parlamentu v roku 2014,
b) určuje práva a povinnosti kandidujúcich politických strán alebo politických hnutí (ďalej len "politické strany"), alebo koalícií politických strán a koalícií politických hnutí (ďalej len "koalícia") alebo petičných výborov pri vylepovaní volebných plagátov a iných nosičov informácií,
 c) určuje práva a povinnosti fyzických osôb, právnických osôb, ktoré majú právo na prevádzkovanie propagačných a reklamných zariadení v MČ.
(2) Verejné priestranstvá pre účely tohto nariadenia sa rozumejú najmä :
 a) všetky miesta, ktoré slúžia pre verejné používanie - ulice, námestia, cesty, miestne komunikácie, chodníky, parky, parkoviská, mosty, nadchody, podchody, lávky, schodiská, schody, verejná zeleň, lesopark, detské ihriská, trhové miesta,
b)   časti stavieb, pozemkov a priestorov viditeľné a prístupné z verejných priestranstiev,
Strana 1
c) zariadenia na verejných priestranstvách, najmä lavičky, uličné odpadové koše, zariadenia mobilnej zelene (vázy),
d) trvalé a dočasné stavby umiestnené na verejných priestranstvách najmä - stĺpy verejného osvetlenia, trolejového a elektrického vedenia, zariadenia informačných systémov, Bratislavský informačný a orientačný systém, zariadenia zastávok MHD, rozvodné skrine (elektrina, plyn, SKT a podobne).
(3) Volebná kampaň volieb do Európskeho parlamentu v roku 2014 je v čase od 2.5.2014 od 7.00 hodín do 23.5.2014 do 7.00 hodín. 
§ 2
Miesta na vylepovanie volebných plagátov a iných nosičov informácií
 (1) Vylepovať volebné plagáty a iné nosiče informácií  na verejných priestranstvách počas volebnej kampane možno len spôsobom určeným na miestach vyhradených MČ týmto nariadením.
1.	Športová hala Pasienky (križovatka Trnavská- Bajkalská)
2.	Kramáre (križovatka Magurská - Stromová ul.)
3.	Kramáre (pri vstupe do nemocnice)
4.	Račianske mýto (predajne – Pokrok)
5.	Račianska ul. (pri lekárni - Teplická ul.) 
6.	Račianska ul. (Gaštanový hájik)
7.	Trnavské mýto (pred Tržnicou)
8.	Trnavské mýto (za Tržnicou)
9.	Olbrachtova ul. (vstup do Mierovej kolónie)
10.	Koliba (Bellova ul.)
11.	Kukučínova ul. (pri OD Slimák)
12.	Nobelova ul. - pri objekte Istrochem,

ktoré sú vo vlastníctve MČ.
 (2) Miesta na vylepovanie volebných plagátov a iných nosičov informácií sú aj ostatné billboardové a reklamné plochy v MČ na základe vzájomnej dohody politických strán, koalícií a petičných výborov s ich prevádzkovateľom. 
 (3) Vylepovanie volebných plagátov a iných nosičov informácií na iné miesta na verejných priestranstvách v MČ je porušením tohoto nariadenia. Porušením tohoto nariadenia je vylepovať volebné plagáty a iné nosiče informácií aj na brány domov, steny budov a iné zariadenia, ktoré sú majetkom alebo v správe MČ a iných právnických osôb, fyzických osôb a to aj v takom prípade, ak sú na nich umiestnené tabule alebo skrinky určené na vylepovanie plagátov a iných nosičov informácií alebo iných písomných oznamov.
§ 3
Podmienky poskytovania miest na vylepovanie volebných plagátov
a iných nosičov informácií
 (1) Každá kandidujúca politická strana, koalícia alebo kandidát zastúpený petičným výborom má právo na rovnakú plochu pre svoje plagáty a iné nosiče informácií na vyhradených miestach podľa tohoto nariadenia.
(2) Najneskôr deň před zahájením volebnej kampane na vyhradených reklamných a propagačných zariadeniach, podľa § 2, ods. 1 tohoto nariadenia MČ rozčlení plochy určené na vylepovanie pre jednotlivé kandidujúce politické strany, koalície a kandidáta zastúpeného petičným výborom  a označí ich v poradí zľava doprava a zhora smerom dolu číslami, ktoré si vyžrebovali pre označenie svojich kandidátnych listín podľa § 17 zákona NR SR č. 331/2003 Z.z. o voľbách do Európskeho parlamentu v znení neskorších predpisov.
Strana 2

(3) Vyhradená plocha pre kandidujúcu politickú stranu, koalíciu a kandidáta zastúpeného petičným výborom sa nesmie poskytnúť ani povoliť inej politickej strane, koalícii alebo kandidátovi zastúpenému petičným výborom. 
§ 4
Záverečné ustanovenia
(1) Všeobecne záväzné nariadenia bolo schválené Miestnym zastupiteľstvom mestskej časti Bratislava-Nové Mesto dňa 11. 2. 2014  uznesením č. ...
(2) Zmeny alebo doplnky tohto nariadenia možno urobiť len Všeobecne záväzným nariadením.
(3) Účinnosť nadobúda pätnástym dňom od vyvesenia na úradných tabuliach. 

                                                                        Mgr. Rudolf  Kusý
                                                               		                                starosta

Bratislava …2014

Strana 3